paragraph_text: U dolinama kod južnih plemena Chauchila, ljeta su duga i vruća dok su zime blage. To je prilično močvarno područje s velikim bogatstvom u biljnom i životinjskom svijetu. Riba se lovila mrežama i kopljem, hvatale su se divlje ptice, kao što su patke i guske, a sakupljale su se i školjke. Rijeke, močvare i jezera Indijancima su bili glavni transportni putovi. Svoje kanue izrađivali su od osušene tule-trske.